ΟΜΙΛΙΑ ΠΡΟΣΚΕΚΛΗΜΕΝΟΥ ΟΜΙΛΗΤΗ

Τα μαθηματικά της καθημερινής ζωής

Τα μαθηματικά σαν τέχνη

Τάσος Νακάσης, Μαθηματικός/Ειδικός Πληροφορικής 

Οι νέες τεχνολογίες και η ένταξη της Ελλάδας στην Ευρωπαϊκή ένωση έχουν διευρύνει τους επαγγελματικούς ορίζοντες των εν Ελλάδι μαθηματικών.  Συγκεκριμένα, έχουν δημιουργήσει τη δυνατότητα απασχολήσεως όπου το αντικείμενο της εργασίας είναι η λύση προβλημάτων τα οποία συνδέονται άμεσα με τεχνολογικές εφαρμογές.   Θα μιλήσω λοιπόν για τις ιδιαιτερότητες αυτού του είδους εργασίας και θα προσπαθήσω να επεξηγήσω τις γενικές τοποθετήσεις μου με παραδείγματα από την επαγγελματική μου ζωή.

Ο Μαθηματικός που καλείται να λύση προβλήματα τρίτων (πελάτες σε όσα ακολουθούν) πρέπει να

1. καταλάβη ποιό είναι το πραγματικό πρόβλημα του πελάτη και εν συνεχεία να τον πείση οτι η δική του αντίληψη του προβλήματος είναι η σωστή,

2. διαλέξη ένα μοντέλο το οποίο δεν υπεραπλοποιεί,

3. λύση το πρόβλημα

4. πείση τον πελάτη οτι η λύση είναι σωστή,

5. αναγνωρίση τις δυνατότητες που η λύση δημιουργεί

6. να αναγνωρίση το θεωρητικό περίγραμμα της λύσεως.  Μ’ άλλα λόγια, τις συνθήκες που αν παραβιαστούν η λύση πάει περίπατο.

Γιά το σημείο 3, το οποίο μακροχρόνια είναι εκ των ων ουκ άνευ, δεν θα πώ τίποτα.

Θα χρησιμοπιήσω απλά παραδείγματα  (προϋποθέτουν κοινή λογική και γνώσεις Μαθηματικών Λυκείου) για να δείξω μερικές από τις εγγενείς δυσκολίες των σημείων 

1 και 4.

Για τα σημεία 2 και 5 θα χρησιμοποιήσω τα εξής παραδείγματα από περιβαλοντολογικές μελέτες (συνέπειες εξόρυξης πετρελαίου στην υφαλοκρηπίδα):

1. Αν υποθέσουμε ότι ένα καιρικό φαινόμενο συμπεριφέρεται σαν αλυσσίδα του Μαρκόφ και η μήτρα 

  είναι μια εκτίμηση της μήτρας που διέπει τη συμπεριφορά του φαινομένου, 

, για t=a, μπορούμε από την P*(a) να βρούμε μιά εκτίμηση της P(a/2);

2.  Αν η αρχική υπόθεσή μας είναι οτι η παραγωγή πετρελαίου ανάμεσα σε διαδοχικά ατυχήματα, Χ, έχει εκθετική κατανομή με παράμετρο λ, μ’ άλλα λόγια αν

μπορούμε με βάση ενα μικρό αριθμό δεδομένων (π.χ., 13 η 14 ατυχήματα) να συμπεράνουμε ότι η παράμετρος λ δέν είναι διαχρονικά σταθερή;

Τέλος για το σημείο 6 θα μιλήσω για τις τεχνικές προστασίας δεδομένων στο διαδίκτυο και γιά το ότι όταν και άν θα έχουμε στη διάθεσή μας κβαντικούς υπολογιστές αυτές οι τεχνικές θα αποδειχθούν μηδενικής αξίας (σχεδόν).  Σε γενικές γραμμές  οι τεχνικές προστασίας βασίζονται στο ότι 

1. H παραγοντοποίηση μεγάλων ακεραίων, και

2. Η επίλυση της εξισώσεως 

, οταν το g είναι γεννήτορας της πεπερασμένης  κυκλικής ομάδας G, το | G | είναι μεγάλο  και το α κάποιο στοιχείο της G,  

είναι διαδικασίες ιδιαίτερα χρονοβόρες με τα Μαθηματικά που γνωρίζουμε και τον τύπο υπολογιστών που διαθέτουμε.   

Η δυσκολία της παραγοντοποίησης μεγάλων αριθμών είναι η βάση της τεχνικής RSA η οποία επιτρέπει να έχουμε απλούς μετασχηματισμούς , (x)f και (x)g, τέτοιους ώστε  

(x)fg=(x)gf= x, x =0,1,....,Ν-1.  Επιπροσθέτως, ο δημιουργός των f και g μπορεί να γνωστοποιήση στούς πάντες τον μετασχηματισμό f, ενώ ο μετασχηματισμός g παραμένει μυστικός (με την έννοια ότι η εύρεση του g δεν είναι είναι δυνατή μέσα σε τακτά χρονικά διαστήματα).  

Η δυσκολία του υπολογισμού λογαρίθμων στην ομάδα G  είναι η βάση της τεχνικής Diffie-Hellman η οποία επιτρέπει σε δύο υπολογιστές, Α και Β, να δημιουργήσουν κοινά μυστικά παρά το γεγονός οτι, ενδεχομένως, υπάρχει υποκλοπή της συνομιλίας τους.  Ο Α διαλέγει κάποιο ακέραιο x και στέλνει το α=gx στον Β ενώ ο Β διαλέγει κάποιο ακέραιο y και στέλνει το b=gy στον A.  Εν συνεχεία οι Α και Β υπολογίζουν το gxy= bx=ay ενώ ο υπολογισμός του gxy από τον υποκλοπέα είναι πρακτικά αδύνατος.  

